Komitee eis ondersoek na Marabastad-onlusteFoto: SAPD, Facebook Lemias Mashile, voorsitter van die komitee, het gesê geen vlak van ongelukkigheid, ongeag hoe geldig, regverdig gewelddadige optrede wat tot die beskadiging van staats- en privaateiendom lei nie. Hy het verder gesê gewelddadige optrede moet “volgens die voorskrifte van die wet” hanteer word en het daarom die inhegtenisneming van honderde betogers verwelkom. Maroela Media het vroeër berig 287 mense is deur die polisie ingeneem vir ondervraging sodat hul immigrasie-status nagegaan en geverifieer kon word. Dit kom nadat buitelanders glo gewelddadig geraak en geboue en voertuie met klippe bestook het. Mashile het gesê die komitee eis dat die voorval onmiddellik deur die polisie en die departement van binnelandse sake ondersoek word. “Van ons kant af sal die komitee ook met die departement kommunikeer om die redes vir die voorval vas te stel en voorsorg te tref om te verhoed dat so iets weer gebeur.”